Equinor hevur saman við samstarvsfeløgunum, PGNiG og Longboat Energy, funnið olju í kanningarbrunninum, Egyptian Vulture, uttanfyri Trøndelag. Mett verður, at millum 3 og 10 milliónir kubikk at brúkiligari olju er í fundinum, tað eru millum 10 og 62 milliónir tunnur. Brunnurin er boraður umleið 10 kilometrar norðanfyri Tyrisleiðina og 23 kilometrar eystanfyri Kristin-leiðina í Noregshavinum. Kristin Westvik, sum er økisleiðari fyri“ Utforskning og Produksjon Nord”, sigur, at virðisøkingin í framtíðini í stóran mun fer at koma frá øktari framleiðslu frá vefandi oljuleiðum og í samband við nýggjar fundir frá verandi undirstøðukervi. Slíkir fundir eru lønandi og knáir mótvegis sveiggjum í olju- og gassprísum, afturgjaldstíðin er stutt, og tað er lítið útlát, sigur Kristin Westvik sambært norska miðlinum, maritimt. com.